Na osnovu člana 271 Zakona o privrednim društvima (“Službeni list CG”, br. 65/20, 146/21 i 4/24), člana 38 stav 1 Statuta opštine Nikšić (“Službeni list CG-opštinski propisi”, br. 31/18 i 21/23) i člana 14 stav 1 alineja 1 Odluke o osnivanju Društva sa ograničenom odgovornošću “Autobuska stanica” Nikšić (“Službeni list CG-opštinski propisi”, broj 30/22), Skupština opštine Nikšić, na sjednici održanoj \_\_\_\_\_\_ 2025.godine, donijela je

Odluku

o dopuni Statuta Društva sa ograničenom odgovornošću

“Autobuska stanica„ Nikšić

Član 1

 U Statutu Društva sa ograničenom odgovornošću “Autobuska stanica” Nikšić (“Službeni list CG-opštinski propisi”, br. 50/22,14/25) u članu 11 stav 1 poslije alineje 7 dodaje se nova alineja koja glasi:

 ” 96.01 Pranje i hemijsko čišćenje tekstilnih i krznenih proizvoda.”

Član 2

 Ova odluka stupa na snagu osmog dana od dana objavljivanja u “Službenom listu Crne Gore – Opštinski propisi”.

Broj:01-030-

Nikšić, \_\_\_\_\_\_\_\_\_\_2025.godine

 SKUPŠTINA OPŠTINE NIKŠIĆ

 P r e d s j e d n i k

 Milica Lalatović Žižić, s.r.

.

 O b r a z l o ž e nj e

I PRAVNI OSNOV

Pravni osnov za donošenje ovog Statuta sadržan je u članu 271 Zakona o privrednim društvima (“Službeni list CG”, br. 65/20, 146/21 i 04/24) kojim je propisano da statut društva sa ograničenom odgovornošću sadrži: naziv društva; sjedište društva; pretežnu i druge djelatnosti društva; podatak da je društvo osnovano kao društvo sa ograničenom odgovornošću i iznos osnovnog kapitala; uslove i način imenovanja izvršnog direktora; način imenovanja članova odbora direktora, odnosno upravnog i nadzornog odbora, ukoliko se biraju u društvu, njihova prava i obaveze, način razrješenja i njihova ovlašćenja; način promjene iznosa osnovnog kapitala, ukoliko nije utvrđen ugovorom o osnivanju; lica ovlašćena za zastupanje društva, kolektivno ili pojedinačno; rok na koji se društvo osniva, ako se ne osniva na neodređeno vrijeme; postupak za izmjene i dopune statuta; druge odredbe odznačaja za rad društva.

Članom 38 stav 1 Statuta Opštine Nikšić (“Službeni list CG-opštinski propisi”, br. 31/18 i 21/23) propisano je da Skupština u vršenju poslova iz svoje nadležnosti donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.

Članom 14 stav 1 alineja 1 Odluke o osnivanju Društva sa ograničenom odgovornošću “Autobuska stanica” Nikšić (“Službeni list CG-opštinski propisi”, broj 30/22) propisano je da osnivač Društva donosi Statut Društva i njegove promjene.

II RAZLOZI ZA DONOŠENJE

Osnovni razlog za donošenje ove odluke je obezbeđenje ekonomičnosti poslovanja u vezi sa djelatnotnošću poslovanja Hostela, proširenje ponude prema korisnicima usluga društva i građana

Shodno iznijetom predlaže se Skupštini opštine Nikšić da donese Odluku o dopuni Statuta Društva sa ograničenom odgovornošću „Autobuska stanica“ Nikšić.

O B R A Đ I V A Č

Sekretarijat za komunalne poslove i saobraćaj

 V.D. Sekretara

Milorad Zečević, dipl.ing.polj.